Den Vest-Sjællandske Avis, 1841-09-02
J Lands-Over- samt Hof- og Stadsretten paa kjendtes den 31te Juli følgende Sag: Borup, Actor, contra Arrestanterne Jørgen Jensen, Peter Jørgensen Steenlille, og de Tiltalte Caroline Christensen og Claus Jensen. Den Førstnævnte af disse Arrestanter er en Person, der har oplevet et i Danmark i vor Tid exempelløst Udfald af en Justitssag, hvilken findes meddeelt i nuværende Skifteforvalter i Vestindien) Benzons Criminalhistorier. Han var tilligemed en Anden sigtet for at have myrdet en gammel pensioneret Skovrider Gjøding i Kregome i September 1817, og blev af Commissarier og af Høiesteret dømt fra Livet og til at lægges paa Steile og Hjul, hvilken Dom blev stadfæstet af Kongen. Dagen, da han skulde have været henrettet, var alleen rede bestemt (i April 1821); men Natten forud bragte en Stafet fra Kjøbenhavn Ordre og Standsning hvilket var anlediget af vedkommende Præsters Jndberetning til Cancelliet om det, Fangen havde med deelt dem under Forberedelsen til Døden, en Undersøgelse begyndtes atter, og Resultatet blev, at en kgl. Resolution bestemte Arrestantens Skjæbne til TugthuusArbeide paa Livstid. Saaledes var han i Tugthuset, indtil i 1840 en Broder af ham, en Bonde, der eier Hesseløen i Kattegattet, bevirkede ved en kongelig Resolution af 26de November 1840 hans Frigivelse, imod at tage imod ham og svare for hans fremtidige Ophold paa den nævnte Ø, hvilken Frigivelse endog var uden den sædvanlige Betingelse, at Fangen, dersom han paany begaaer nogen Brøde, der ikke medfører større Straf, skal igjen indsættes i Straffe huset for Livstid. Efter hans Løsladelse opstod en Undersøgelse, der ledede til Justitssag imod ham, for at have i Tugthuset paa tyvagtig Maade tilvendt sig 2 a 3 Stkr. Klæde af Straffeanstaltens, samt flere Gjenstande af mindre Værdie; men uagtet den opstaaede høie Grad af Formodning kunde han dog ikke mod sin Negtelse overbevises, og frifandtes for videre Tiltale. Derimod overbevistes Caroline Christensen, der tjente hos Jnspecteuren i Tugthuset, om at have kjøbt af denne Fange Adskilligt, som hun maatte skjønne at høre til, eller være forfærdiget af Straffehusets Materialier, og altsaa ulovligt erhvervet, samt at hun havde formaaet sin Kjæreste, Claus Jensen, til ligeledes at indlade sig med Fangen om noget Klæde, denne ønskede taget i Bevaring, skjøndt hun indsaae Fangens ulovlige Erhvervelsesmaade, hvorefter Kjæresten ogsaa modtog Klæde m. M. i Bevaring for Fangen, til han blev løsladt; de dømtes til Straf for første Gangs Hælerie hver med 15 Dages Vand og Brød. – Arrestanten Steenlille, Natvægter i Stiftelsen, havde af en anden Fange, der var sat til Arbeide i Brændekjelderen, kjøbt og modtaget noget Klæde og Andet af Stiftelsens Arbeider af Værdie lidt over 10 Rbd. Hans Straf som Hæler ansattes, formedelst hans større Strafværdighed ifølge hans Silling, til dobbelt saa lang Tids Vand og Brød som de 2 Andre. - Endnu en Tiltalt mulcteredes for ulovlig Handel paa 1 Rbd. (Dagen.)- Lehmanns Sag. Den af Generalstskalen, Etatsraad Treschow, ifølge Cancelliets Ordre imod Hr. Orla Lehmann anlagte Sag er den 30te Aug. af Hof- og Stadsretten optaget til Doms. Saafremt Retten, hvad der paa Grund af Sagens Beskaffenhed er sandsynligt, benytter sig af den samme ved Forordn. 3die Juni 1796 § 23 indrømmede Tilladelse til at have en Sag optaget i tolv Uger til Paakiendelse, og ikke anseer yderligere Oplysninger fornødne, vil Dommen i denne Sag - da der om Mandagen, saa vidt vides, ikke siden Professor Davids Sag er afsagt Dom i nogen Justitssag - senest blive afsagt Løverdagen den 20de Novbr. d. A. (Fædrel.)